S-308/2023

I Mál þetta, sem dómtekið var 27. febrúar 2023, er höfðað með ákæru útgefinni af Héraðssaksóknara 26. janúar sl. á hendur H-kk-þgf H-kk-þgf, kt. [...], fyrir meiriháttar brot gegn skatta- og bókhaldslögum, sem framkvæmdastjóra og stjórnarformanni einkahlutafélagsins A til Ö verks (Gamla eðlan), kt. [...], nú afskráð, með því að hafa:

„ 1. Staðið skil á efnislega röngum virðisaukaskattskýrslum fyrir uppgjörstímabilin maí – júní og september – október rekstrarárið 2016 og janúar – febrúar og mars – apríl rekstrarárið 2017, eigi staðið skil á virðisaukaskattskýrslum vegna uppgjörstímabilanna janúar – febrúar, mars – apríl, júlí – ágúst, nóvember – desember rekstrarárið 2016 og maí – júní til og með september – október rekstrarárið 2017 og fyrir að hafa eigi staðið ríkissjóði skil á virðisaukaskatti sem innheimtur var eða innheimta bar í rekstri einkahlutafélagsins, vegna sömu uppgjörstímabila, í samræmi við IX. kafla laga nr. 50/1988, um virðisaukaskatt, samtals að fjárhæð kr. 64.738.843, sem sundurliðast sem hér greinir:

Árið 2016

Janúar – febrúar kr. 156.629

Mars – apríl kr. 3.097.186

Maí – júní kr. 508.381

Júlí – ágúst kr. 167.857

September – október kr. 9.291.651

Nóvember – desember kr. 2.332.674

Samtals kr. 15.554.378

Árið 2017

Janúar – febrúar kr. 5.616.000

Mars – apríl kr. 13.927.284

Maí – júní kr. 15.186.000

Júlí – ágúst kr. 14.177.981

September – október kr. 277.200

Samtals kr. 49.184.468

Samtals: kr. 64.738.843

2. Að tilkynna ekki virðisaukaskattskylda starfsemi einkahlutafélagsins A til Ö verks til ríkisskattstjóra fyrr en 13. júní 2016 þótt slík starfsemi hefði verið í félaginu frá því í byrjun febrúar það ár.

3. Látið undir höfuð leggjast að færa tilskilið bókhald í samræmi við kröfur laga nr. 145/1994, um bókhald, fyrir einkahlutafélagið A til Ö verk og vanrækt að varðveita fylgiskjöl og önnur bókhaldsgögn með fullnægjandi hætti rekstrarárin 2016 og 2017.

Brot ákærða samkvæmt 1. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. mgr. 40. gr. laga nr. 50/1988, um virðisaukaskatt.

Brot ákærða samkvæmt 2. tölulið ákæru telst varða við 3. mgr. 40. gr., sbr. 5. gr. laga nr. 50/1988, um virðisaukaskatt.

Brot ákærða samkvæmt 3. tölulið ákæru teljast varða við 2. mgr. 262. gr. almennra hegningarlaga nr. 19/1940, sbr. 1. og 2. tölulið 1. mgr. 37. gr., sbr. 36. gr. laga nr. 145/1994, um bókhald.

Þess er krafist að ákærði verði dæmdur til refsingar og til greiðslu alls sakarkostnaðar.

II

Ákærði hefur fyrir dómi skýlaust játað þá háttsemi sem honum er gefin að sök í ákæru. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda hafði verið gefinn kostur á að tjá sig stuttlega um ákvörðun viðurlaga og lagaatriði.

Með játningu ákærða, sem fær næga stoð í gögnum máls og ekki þykir ástæða til að draga í efa, þykir sannað að ákærði hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru.

Samkvæmt fyrirliggjandi sakavottorði hefur ákærði, sem fæddur er [...], ekki áður sætt refsingu. Við ákvörðun refsingar verður litið til þess. Jafnframt verður litið til þess að ákærði hefur játað brot sín fyrir dóminum auk þess sem nokkuð langt er um liðið frá því brotin voru framin. Á hinn bóginn verður ekki fram hjá því horft að brot ákærða samkvæmt ákærulið eitt og þrjú voru stórfelld í skilningi 1. og 2. mgr. 262. gr. almennra hegningarlaga nr. 19/1940, sbr. 1. mgr. 40. gr. laga nr. 50/1988 um virðisaukaskatt og 1. og 2. töluliðar 1. mgr. 37. gr., sbr. 36. gr. laga nr. 145/1994 um bókhald, hvort heldur sem litið er til verknaðar eða fjárhæða. T elur dómurinn nýframlögð gögn ákærða er lúta að [...]engu breyta við mat á ákvörðun refsingar.

Að framangreindu virtu, að teknu tilliti til dómafordæma og með vísan til 77. gr. almennra hegningarlaga þykir refsing ákærða hæfilega ákveðin fangelsi í 12 m ánuðien fresta skal fullnustu þess hluta refsingarinnar og skal hún falla niður að liðnum þremur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga.

Í ljósi þeirrar háttsemi ákærða að hafa staðið skil á efnislega röngum virðisaukaskattskýrslum fyrir uppgjörstímabilin maí til júní og september til október rekstrarárið 2016 og janúar til febrúar og mars til apríl rekstrarárið 2017 þykir rétt, með vísan til 1. mgr. 40. gr. laga nr. 50/1988, að miða fésekt við þrefalda fjárhæð vangreiddra skatta vegna þeirra uppgjörstímabila, en við ákvörðun fésektar verði að öðru leyti miðað við tvöfalda fjárhæð vangreiddra skatta enda þykir ekki koma til greina að beita heimildum fyrrgreinds ákvæðis laganna til að fara niður úr fésektarlágmarki vegna tilgreindra tímabila. Verður ákærða því gert að greiða 158.000.000 krónur í sekt til ríkissjóðs. Greiði ákærði ekki sektina innan fjögurra vikna frá birtingu dóms þessa að telja skal hann sæta fangelsi í 360 daga.

Að virtri niðurstöðu máls verður ákærða gert að greiða allan sakarkostnað málsins en þar er um að ræða þóknun vegna starfa þáverandi lögmanns ákærða á rannsóknarstigi, 300.390 krónur, í samræmi við sakarkostnaðaryfirlit ákæruvalds dagsett 20. febrúar sl., auk málsvarnarlauna skipaðs verjanda ákærða, Ó-kk-ef R. V-kk-ef lögmanns, 452.000 krónur að teknu tilliti til virðisaukaskatts.

Þ-kk-nf H-kk-nf Þ-kk-nf héraðsdómari kveður upp dóm þennan.

Dómsorð:

Ákærði, H-kk-nf H-kk-nf, sæti fangelsi í 12 mánuði. Fresta skal fullnustu refsingarinnar og skal hún niður falla að liðnum þremur árum frá birtingu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði greiði 158.0 00.000 króna sekt í ríkissjóð en 360 daga fangelsi komi í stað sektarinnar verði hún ekki greidd innan fjögurra vikna frá birtingu dómsins.

Ákærði greiði málsvarnarlaun skipaðs verjanda síns, Ó-kk-ef R. V-kk-ef lögmanns, 452.000 krónur og annan sakarkostnað 300.390 krónur.

Þ-kk-nf H-kk-nf Þ-kk-nf